b"\n_START_ARTICLE_\nCant\xc3\xb3 de Ticino\n_START_SECTION_\nGeografia\n_START_PARAGRAPH_\nEl cant\xc3\xb3 de Ticino limita pel sud, l'oest i l'est amb It\xc3\xa0lia i pel nord amb els cantons de Valais i Uri i pel nord-est amb el cant\xc3\xb3 dels Grisons. En aquest cant\xc3\xb3 tamb\xc3\xa9 hi ha el riu Ticino, el llac Maggiore i el llac de Lugano. Pel que fa a les muntanyes hi ha una part dels Alps lapons i la muntanya m\xc3\xa9s alta \xc3\xa9s l'Adula que fa 3.402 metres._NEWLINE_Est\xc3\xa0 compost per 181 municipis que componen 35 circoli i aquests componen els 8 districtes.\n_START_SECTION_\nPol\xc3\xadtica\n_START_PARAGRAPH_\nTicino, com tots el cantons su\xc3\xafssos, t\xc3\xa9 un Gran Consell, en itali\xc3\xa0 Gran Consiglio, que compta amb 90 membres i tamb\xc3\xa9 t\xc3\xa9 el govern, Consiglio di Stato amb 5 membres. En els dos consells els membres s\xc3\xb3n elegits amb el sistema electoral proporcional. El cant\xc3\xb3 envia dos diputats al Consell dels Estats de Su\xc3\xafssa (cambra alta), i vuit diputats al Consell Nacional (cambra baixa)."